钦定古今图书集成/理学汇编/学行典/第087卷 > 《学然后知不足赋》〈以君子强志然后成立为韵〉雍陶
## 钦定古今图书集成/理学汇编/学行典/第087卷 > 《学然后知不足赋》〈以君子强志然后成立为韵〉雍陶

士有倦乎耕耘，求其《典坟》。每下学以为己，期干禄而
事君。虽历三冬，词轧轧而未能足用；虽观百氏，意歉
歉而常如。阙闻。复得散帙如初，攻坚兹始。为尺璧兮
易得，叹分阴之难止。隐居就道，欲名垂于千万年；嗜
学从师，将继志于二三子。当其敦诗阅礼，存诚自强。
恃少壮而能勉励，惧老大而有悲伤。儆覆篑之遗事，
慕绝编以同芳。亲宾兮莫往莫来，昼夜兮无怠无荒。
始励己而功，诚为矻矻；乃收心而贵，复学茫茫。岂九
流之深，岂六义之秘？抑由懵学者请益而尚少，虽勤
而未至。又安得食而求饱，困而欲寐？忘匡氏之心，无
苏君之志。由是其意弥坚，其业弥专。开卷且尔，服膺
拳然。不出户期知万里，不下帷宁止三年，欲罢不能，
所求广矣大矣。以思无益，故得藏焉修焉。始也倘《易》
足于《𫍲闻》，无求备乎讲究，顾群籍而是弃，虽勤师而
莫诱。若然者，足见微功并弃于前，洪名疾没于后。所
以大器不愧晚成。时习以资其学殖，日就而冀其经
明。静而专，敞而立，既勤勤而曾不息，又孜孜兮如不
及。大矣哉！学者之心，信地芥而必拾。